VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

Į S A K Y M A S

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS 2004 M. BALANDŽIO 20 D. ĮSAKYMO

NR. VA-54 „DĖL FIZINIO ASMENS, PRIDĖTINĖS VERTĖS MOKESČIO MOKĖTOJO, ĮSIGYTO ARBA IMPORTUOTO ILGALAIKIO MATERIALIOJO TURTO AR JO DALIES PRISKYRIMO SAVO EKONOMINEI VEIKLAI VYKDYTI TAISYKLIŲ PATVIRTINIMO“ PAKEITIMO IR PAPILDYMO

2004 m. gruodžio 29 d. Nr. VA-206

Vilnius

Vadovaudamasi Lietuvos Respublikos pridėtinės vertės mokesčio įstatymo 61 straipsniu (Žin., 2002, Nr. 35-1271; 2004, Nr. 17-505) ir Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin.,1997, Nr. 87-2212; 2004, Nr. 82-2966), 18.11 punktu,

pakeičiu Fizinio asmens, pridėtinės vertės mokesčio mokėtojo, įsigyto arba importuoto ilgalaikio materialiojo turto ar jo dalies priskyrimo savo ekonominei veiklai vykdyti deklaravimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2004 m. balandžio 20 d. įsakymu Nr. VA-54 „Dėl Fizinio asmens, pridėtinės vertės mokesčio mokėtojo, įsigyto arba importuoto ilgalaikio materialiojo turto ar jo dalies priskyrimo savo ekonominei veiklai vykdyti deklaravimo taisyklių patvirtinimo“ (Žin., 2004, Nr. 65-2327; toliau – Taisyklės):

1. Papildau Taisyklių 15 punktą tokiu sakiniu:

„Į FR0624 formos Pranešimo A dalį gali būti įtraukiamas ir be PVM įsigytas ilgalaikis materialusis turtas, kurį fizinis asmuo, PVM mokėtojas, numato naudoti savo ekonominėje veikloje.“.

2. Papildau Taisyklių 16 punktą tokiu sakiniu:

„Į FR0624 formos Pranešimo B dalį gali būti įtraukiamas ir be PVM įsigytas ilgalaikis materialusis turtas, kurį fizinis asmuo, PVM mokėtojas, įsigijo iki įsiregistravimo PVM mokėtoju ir kurį jis numato naudoti savo ekonominėje veikloje.“.

3. Papildau Taisyklių 18.2 punktą tokiu sakiniu:

„Šis stulpelis nepildomas, jei į FR0624 formos Pranešimo B dalį įtraukiamas ilgalaikis materialusis turtas, kurio įsigijimo dokumentų fizinis asmuo, PVM mokėtojas, neturi;“.

4. Papildau Taisyklių 18.3 punktą tokiu sakiniu:

„Šis stulpelis nepildomas, jei į FR0624 formos Pranešimo B dalį įtraukiamas ilgalaikis materialusis turtas, kurio įsigijimo dokumentų fizinis asmuo, PVM mokėtojas, neturi;“.

5. Taisyklių 18.4 punktą išdėstau taip:

„18.4. 10 stulpelyje įrašoma turto įsigijimo apskaitos dokumente nurodyta PVM suma arba sumokėta (įskaityta) importo PVM suma. Šis stulpelis nepildomas, jei į FR0624 formos Pranešimo B dalį įtraukiamas ilgalaikis materialusis turtas, kurio įsigijimo dokumentų fizinis asmuo, PVM mokėtojas, neturi;“.

6. Taisyklių 22 punktą išdėstau taip:

„22. Fizinis asmuo, PVM mokėtojas, įsigijęs arba importavęs ilgalaikį materialųjį turtą, turi turėti šio turto įsigijimo apskaitos ar kitus dokumentus (PVM sąskaitas faktūras, sąskaitas faktūras, pirkimo-pardavimo sutartis ar pan.), o jeigu turtas buvo importuotas, tai ir importo deklaracijas (į FR0624 formos Pranešimo B dalį gali būti įtraukiamas ir toks ilgalaikis materialusis turtas, kurio įsigijimo dokumentų fizinis asmuo, PVM mokėtojas, neturi). Šiuos dokumentus fizinis asmuo, PVM mokėtojas, privalo saugoti laikantis terminų, nustatytų Lietuvos archyvų departamento prie Lietuvos Respublikos Vyriausybės 1996 m. vasario 22 d. įsakymu Nr. 13 „Dėl buhalterinės apskaitos dokumentų saugojimo terminų“ (Žin., 1996, Nr. 18-489), – 10 metų.“

7. Taisyklių 23 punktą išdėstau taip:

„23. Su šiose Taisyklėse minėtu ilgalaikiu materialiuoju turtu ar jo dalimi susijusių kitų prekių ir (arba) paslaugų pirkimo ir (arba) importo PVM dalis, kuri gali būti įtraukta į PVM atskaitą, nustatoma Lietuvos Respublikos finansų ministro 2004 m. balandžio 8 d. įsakyme Nr. 1K-112 „ Dėl pirkimo ir (arba) importo pridėtinės vertės mokesčio dalies, kuri gali būti įtraukta į pridėtinės vertės mokesčio atskaitą, už fizinio asmens, kuris yra PVM mokėtojas, įsigytą arba importuotą ilgalaikį materialųjį turtą, taip pat už susijusias su šiuo turtu kitas prekes ir (arba) paslaugas, patvirtinimo“ (Žin., 2004, Nr. 53-1823) nustatyta tvarka.“.

VIRŠININKO PAVADUOTOJA,

L. E. VIRŠININKO PAREIGAS	BIRUTĖ ČERNIUVIENĖ